**НАРЕДБА № 5 ОТ 27 ФЕВРУАРИ 2009 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТНИ ПЛАЩАНИЯ (ЗАГЛ. ИЗМ. - ДВ, БР. 14 ОТ 2010 Г., В СИЛА ОТ 19.02.2010 Г.)**

*В сила от 01.03.2009 г.*

*Издадена от министъра на земеделието и храните*

*Обн. ДВ. бр.22 от 24 Март 2009г., изм. ДВ. бр.37 от 19 Май 2009г., изм. ДВ. бр.14 от 19 Февруари 2010г., изм. ДВ. бр.19 от 9 Март 2010г., изм. ДВ. бр.22 от 19 Март 2010г., изм. ДВ. бр.55 от 20 Юли 2010г., изм. ДВ. бр.18 от 1 Март 2011г., изм. ДВ. бр.35 от 3 Май 2011г., изм. ДВ. бр.51 от 5 Юли 2011г., изм. ДВ. бр.89 от 11 Ноември 2011г., изм. ДВ. бр.96 от 6 Декември 2011г., изм. и доп. ДВ. бр.21 от 13 Март 2012г., изм. и доп. ДВ. бр.23 от 8 Март 2013г., изм. и доп. ДВ. бр.22 от 11 Март 2014г., изм. и доп. ДВ. бр.16 от 27 Февруари 2015г., изм. и доп. ДВ. бр.31 от 28 Април 2015г., доп. ДВ. бр.38 от 26 Май 2015г., изм. и доп. ДВ. бр.16 от 26 Февруари 2016г., доп. ДВ. бр.40 от 27 Май 2016г., изм. и доп. ДВ. бр.19 от 28 Февруари 2017г., изм. и доп. ДВ. бр.43 от 30 Май 2017г., изм. и доп. ДВ. бр.17 от 23 Февруари 2018г., изм. ДВ. бр.42 от 22 Май 2018г.,* ***изм. и доп. ДВ. бр.20 от 8 Март 2019г.***

**Раздел I.  
Общи положения**

Чл. 1. (Изм. - ДВ, бр. 20 от 2019 г., в сила от 08.03.2019 г.) С тази наредба се уреждат условията и редът за подаване на заявления за подпомагане по следните схеми и мерки на Общата селскостопанска политика (ОСП):

1. схема за единно плащане на площ (СЕПП);

2. схема за плащане за селскостопански практики, които са благоприятни за климата и околната среда - зелени директни плащания (ЗДП);

3. схема за преразпределително плащане (СПП);

4. схема за млади земеделски стопани (МЗС);

5. схема за дребни земеделски стопани (ДЗС);

6. схема за обвързано подпомагане за млечни крави (СМлК);

7. схема за обвързано подпомагане за млечни крави под селекционен контрол (ЕЖСК - мляко);

8. схема за обвързано подпомагане за млечни крави в планински райони (5 - 9 животни) (СМлК - пл);

9. схема за обвързано подпомагане за месодайни крави и/или юници (СМКЮ);

10. схема за обвързано подпомагане за месодайни крави под селекционен контрол (ЕЖСК - месо);

11. схема за обвързано подпомагане за овце-майки и кози-майки в планински райони (10 - 49 животни) (ДПЖ - пл);

12. схема за обвързано подпомагане за овце-майки и кози-майки под селекционен контрол (ДПЖСК);

13. схема за обвързано подпомагане за биволи (биволи);

14. схема за обвързано подпомагане за плодове (основна група) (СП - основна);

15. схема за обвързано подпомагане за плодове (сливи и десертно грозде) (СП - други);

16. схема за обвързано подпомагане за зеленчуци (домати, краставици, корнишони и патладжан) (СЗ - ДККП);

17. схема за обвързано подпомагане за зеленчуци (пипер) (СЗ - П);

18. схема за обвързано подпомагане за зеленчуци (картофи, лук и чесън) (СЗ - КЛЧ);

19. схема за обвързано подпомагане за зеленчуци (моркови, зеле, дини и пъпеши) (СЗ - МЗДП);

20. схема за обвързано подпомагане за оранжерийни зеленчуци (СЗо);

21. схема за обвързано подпомагане за протеинови култури (СПК);

22. специално плащане за култура - памук (Памук);

23. схема за преходна национална помощ за земеделска земя на хектар (ПНДП);

24. схема за преходна национална помощ за тютюн, необвързана с производството (ПНДТ);

25. схема за преходна национална помощ за говеда, необвързана с производството (ПНДЖ1);

26. схема за преходна национална помощ за овце-майки и кози-майки, обвързана с производството (ПНДЖ3);

27. мярка 10 "Агроекология и климат" (Мярка 10);

28. мярка 11 "Биологично земеделие" (Мярка 11);

29. мярка 12 "Плащания по "Натура 2000" и Рамковата директива за водите" (Мярка 12);

30. мярка 13 "Плащания за райони с природни или други специфични ограничения" - подмярка 13.1. Компенсационни плащания в планински райони/(НР1) и подмярка 13.2. Компенсационни плащания за други райони, засегнати от значителни природни ограничения/(НР2).

**Раздел II.  
Условия за подаване на заявления за подпомагане**

Чл. 2. (1) (Доп. - ДВ, бр. 16 от 2015 г., изм. - ДВ, бр. 20 от 2019 г., в сила от 08.03.2019 г.) За подпомагане по схемите и мерките по чл. 1 могат да кандидатстват земеделски стопани, които ползват земеделска земя и/или отглеждат животни и отговарят на изискванията на чл. 41 от Закона за подпомагане на земеделските производители (ЗПЗП).

(2) (Изм. и доп. - ДВ, бр. 37 от 2009 г., в сила от 19.05.2009 г., изм. - ДВ, бр. 14 от 2010 г., в сила от 19.02.2010 г., изм. - ДВ, бр. 22 от 2014 г., в сила от 11.03.2014 г., изм. - ДВ, бр. 16 от 2015 г.) Лицата по ал. 1 подават заявление за подпомагане по схемите и мерките по чл. 1 по образец съгласно приложението. При първо подаване на заявление за подпомагане лицата по ал. 1 попълват и заявление за регистрация.

Чл. 2а. (Нов - ДВ, бр. 18 от 2011 г., отм. - ДВ, бр. 17 от 2018 г., в сила от 23.02.2018 г.)

Чл. 3. (1) (Изм. - ДВ, бр. 37 от 2009 г., в сила от 19.05.2009 г., изм. - ДВ, бр. 16 от 2015 г.) Заявлението за подпомагане съдържа:

1. данни за идентификацията на кандидата за подпомагане, определени в чл. 3, ал. 2 на Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол;

2. схемите и/или мерките, по които се иска подпомагане;

3. данни за идентификацията на земеделските парцели, за които се кандидатства за подпомагане, включително:

а) площта на парцела в хектари до втория десетичен знак;

б) местонахождението на парцела, определено върху картен материал от Интегрираната система за администриране и контрол (ИСАК);

в) начина на ползване на парцела (култура);

г) поливност;

д) (отм. - ДВ, бр. 20 от 2019 г., в сила от 08.03.2019 г.)

е) площи с биологично земеделие или в преход към биологично земеделие;

ж) (изм. - ДВ, бр. 19 от 2017 г., в сила от 28.02.2017 г., изм. - ДВ, бр. 20 от 2019 г., в сила от 08.03.2019 г.) сорт памук, когато се кандидатства по чл. 1, т. 22;

4. данни за идентификацията на екологично насочените площи, посочени от кандидата:

а) местонахождение;

б) вид;

в) (доп. - ДВ, бр. 16 от 2015 г.) площ, изчислена съобразно коефициентите по приложение към наредбата по чл. 38а, ал. 4 от ЗПЗП;

5. (изм. - ДВ, бр. 16 от 2016 г., в сила от 26.02.2016 г.) резултати от автоматични проверки;

6. (доп. - ДВ, бр. 16 от 2015 г., изм. - ДВ, бр. 19 от 2017 г., в сила от 28.02.2017 г.) таблици с данни за идентификацията на животните и пчелите, регистрирани в система за идентификация и регистрация на животните (СИРЖ) по чл. 30, ал. 2, т. 3 от ЗПЗП, поддържана от Българската агенция по безопасност на храните (БАБХ), по видове, включително:

а) брой говеда, регистрирани в СИРЖ в животновъден обект на името на кандидата към референтната дата 28 февруари 2009 г., и/или биволи, регистрирани в СИРЖ в животновъден обект на името на кандидата към референтната дата 28 февруари 2009 г., допустими за подпомагане по схемата за преходна национална помощ, необвързана с производството (ПНДЖ1);

б) за кандидатстване по схемите за подпомагане, обвързани с производство - таблица за животните, регистрирани в СИРЖ в животновъден обект, собствен или нает от кандидата, към датата на подаване на заявлението и допустими за подпомагане по тези схеми, с посочване на техния вид, категория, порода, предназначение, ушна марка/паспорт/електронен идентификационен (ЕИД) номер за всяко животно;

в) за кандидатстване по мярка "Агроекологични плащания", мярка "Агроекология и климат" и мярка "Биологично земеделие" - таблица за животните, регистрирани в СИРЖ на БАБХ на името на кандидата като техен собственик или собственик на животновъдния обект, към датата на подаване на заявлението и допустими за подпомагане по посочените мерки, с посочване за всяко животно на неговия вид, порода, ушна марка/паспорт/електронен идентификационен (ЕИД) номер и други данни;

7. приложение за кандидатстване за агроекологични плащания, в което се попълват всички общи части и декларации, както и полетата и декларациите за съответното направление, за които се кандидатства; в случай че лицето кандидатства за поредна година с площи и е намалил площта, за която има поет агроекологичен ангажимент, той следва да декларира това в приложението и да представи обяснение за намалението;

8. приложение за кандидатстване по мярка "Агроекология и климат", в което се попълват всички общи части и декларации, както и полетата и декларациите за съответното направление, за които се кандидатства; в случай че лицето кандидатства за поредна година с площи и е намалил площта, за която има поет агроекологичен ангажимент, той следва да декларира това в приложението и да представи обяснение за намалението;

9. (изм. - ДВ, бр. 16 от 2016 г., в сила от 26.02.2016 г.) приложение за кандидатстване по мярка "Биологично земеделие", в което се попълват всички общи части и декларации, както и полетата и декларациите за съответното направление, за които се кандидатства; в случай че лицето кандидатства за поредна година с площи и е намалил площта, за която има ангажимент, поет по мярката, той следва да декларира това в приложението и да представи обяснение за намалението;

10. общи и специфични декларации по заявените от кандидата схеми и мерки за подпомагане;

11. декларация за запознаване с определенията за нередност;

12. декларация за администриране на лични данни по Закона за защита на личните данни;

13. (нова - ДВ, бр. 20 от 2019 г., в сила от 08.03.2019 г.) адрес на електронна поща на кандидата за кореспонденция.

(2) (Изм. - ДВ, бр. 37 от 2009 г., в сила от 19.05.2009 г., отм. - ДВ, бр. 21 от 2012 г.)

(3) (Изм. - ДВ, бр. 37 от 2009 г., в сила от 19.05.2009 г.) Към заявлението за подпомагане се прилагат общите документи, посочени в него, и документи, предвидени в специалните нормативни актове за прилагане на схемите и мерките по чл. 1.

Чл. 3а. (Нов - ДВ, бр. 21 от 2012 г., изм. - ДВ, бр. 22 от 2014 г., в сила от 11.03.2014 г.) (1) Лицата, кандидатстващи за подпомагане за първи път, попълват данните по чл. 3, ал. 1, т. 1 в заявлението за регистрация по чл. 2, ал. 2.

(2) (Изм. - ДВ, бр. 16 от 2016 г., в сила от 26.02.2016 г.) Кандидатите за подпомагане, които се регистрират в СРКЗПЗП за първа година, получават формуляри на заявлението за регистрация.

**Раздел III.  
Ред за подаване на заявленията за подпомагане**

Чл. 4. (1) Заявленията се подават през периода от 1 март до 15 май на годината, за която се кандидатства за подпомагане. Когато 15 май е неприсъствен ден, срокът за подаване на заявления за подпомагане изтича в първия следващ работен ден.

(2) (Изм. - ДВ, бр. 37 от 2009 г., в сила от 19.05.2009 г., изм. - ДВ, бр. 18 от 2011 г., отм. - ДВ, бр. 16 от 2015 г.)

(3) (Изм. - ДВ, бр. 37 от 2009 г., в сила от 19.05.2009 г., изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г.) Всеки кандидат може да подаде само едно заявление за подпомагане за съответната година.

(4) (Нова - ДВ, бр. 16 от 2015 г.) Кандидатите по схемата за дребни земеделски стопани подават заявление за подпомагане съгласно чл. 2, ал. 2 и в сроковете по ал. 1, както и заявление за включване в схемата в срок до 15 октомври 2015 г. по образец. Заявлението за включване в схемата не отменя задължението на кандидатите да подават заявление за подпомагане по чл. 2, ал. 2 всяка следваща година.

(5) (Нова - ДВ, бр. 16 от 2016 г., в сила от 26.02.2016 г., изм. - ДВ, бр. 17 от 2018 г., в сила от 23.02.2018 г.) Започването на приема на заявления за подпомагане по мерките, финансирани от Програмата за развитие на селските райони за периода 2014 - 2020, се определят със заповед на министъра на земеделието, храните и горите. В заповедта може да се съдържат допълнителни условия, свързани с приема по отделните направления.

(6) (Нова - ДВ, бр. 16 от 2016 г., в сила от 26.02.2016 г., изм. - ДВ, бр. 17 от 2018 г., в сила от 23.02.2018 г.) Заповедта по ал. 5 се публикува на интернет страниците на [Министерството на земеделието, храните и горите](http://www.mzh.government.bg/mzh/bg/Home.aspx) и на [Държавен фонд "Земеделие"](http://www.dfz.bg/).

Чл. 5. (1) (Изм. - ДВ, бр. 37 от 2009 г., в сила от 19.05.2009 г., доп. - ДВ, бр. 18 от 2011 г., изм. - ДВ, бр. 21 от 2012 г., изм. - ДВ, бр. 22 от 2014 г., в сила от 11.03.2014 г.) Ежегодно общинските служби по земеделие предоставят на всички земеделски стопани, регистрирали в ИСАК през предходната година, заявления за подпомагане, попълнени с наличните данни за тях.

(2) (Нова - ДВ, бр. 21 от 2012 г., изм. - ДВ, бр. 16 от 2016 г., в сила от 26.02.2016 г.) Кандидатите за подпомагане получават информация за местонахождението на ползваните от тях през предходната година земеделски парцели в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗПЗП).

(3) (Нова - ДВ, бр. 21 от 2012 г., изм. - ДВ, бр. 19 от 2017 г., в сила от 28.02.2017 г.) Когато ползваните земеделски парцели са в обхвата на екологична мрежа Натура 2000, общинските служби по земеделие предоставят на земеделските стопани и информация за забраните за земеделски дейности на тези парцели, разписани в заповедите за обявяване на зоните по Натура 2000, за които е предвидена финансова помощ съгласно чл. 7 от Наредба № 5 от 2015 г. за прилагане на мярка 12 "Плащания по Натура 2000 и Рамковата директива за водите" от Програмата за развитие на селските райони за периода 2014 - 2020 г. (ДВ, бр. 16 от 2015 г.).

(4) (Изм. - ДВ, бр. 37 от 2009 г., в сила от 19.05.2009 г., предишна ал. 2, изм. - ДВ, бр. 21 от 2012 г.) Кандидати, които не са регистрирали в ИСАК заявления за подпомагане, могат да получат от общинските служби по земеделие при поискване формуляр на заявление за регистрация.

Чл. 6. (1) (Изм. - ДВ, бр. 21 от 2012 г.) Служителите на общинските служби по земеделие оказват помощ на кандидатите за подпомагане при попълване на заявленията за регистрация и за идентифициране и регистриране на ползваните от тях площи.

(2) (Отм. - ДВ, бр. 16 от 2015 г.)

Чл. 7. (1) (Изм. - ДВ, бр. 14 от 2010 г., в сила от 19.02.2010 г., изм. и доп. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г.) Земеделските площи, с които се кандидатства за подпомагане, трябва да са регистрирани в СРКЗПЗП по чл. 30, ал. 2, т. 1 от ЗПЗП.

(2) (Доп. - ДВ, бр. 37 от 2009 г., в сила от 19.05.2009 г., изм. - ДВ, бр. 14 от 2010 г., в сила от 19.02.2010 г., изм. - ДВ, бр. 21 от 2012 г., изм. - ДВ, бр. 22 от 2014 г., в сила от 11.03.2014 г.) Земеделските стопани регистрират (очертават) земеделските площи (блокове на земеделско стопанство и земеделски парцели) в общинските служби по земеделие по местонахождението на площите или в общинската служба по постоянен адрес на физическите лица и по адрес на регистрация на юридическите лица и едноличните търговци.

(3) (Нова - ДВ, бр. 21 от 2012 г., изм. - ДВ, бр. 16 от 2016 г., в сила от 26.02.2016 г., доп. - ДВ, бр. 17 от 2018 г., в сила от 23.02.2018 г.) Регистрирането на земеделските площи се извършва чрез географски информационни средства, като кандидатът посочва границите на всеки използван от него през текущата стопанска година земеделски парцел. При регистрирането на земеделските площи кандидатът получава от ОСЗ визуализирани на екран географски данни в цифров вид в рамките на СРКЗПЗП за:

1. заявените от него за подпомагане през предходната година блокове на земеделското стопанство, наложени върху:

а) актуалната цифрова ортофотокарта за дадения район;

б) специализирания слой "Физически блокове";

в) (изм. - ДВ, бр. 23 от 2013 г., изм. - ДВ, бр. 16 от 2015 г.) окончателния специализиран слой "Площи, допустими за подпомагане";

г) слой "Земи с висока природна стойност";

д) слой "НАТУРА 2000";

е) слой на местообитанията на зимуващите видове гъски;

ж) слой на местообитанията на Царски орел и Египетски лешояд;

з) (нова - ДВ, бр. 16 от 2015 г.) слой на местообитанията на червеногушите гъски.

2. (изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г., изм. - ДВ, бр. 20 от 2019 г., в сила от 08.03.2019 г.) площите, за които към датата на подаване на заявлението в ОСЗ има информация, че кандидатът ползва на правно основание по чл. 41, ал. 3 ЗПЗП и същите са регистрирани по реда на Наредба № 49 от 2004 г. за поддържане на Картата на възстановената собственост, в т.ч.:

а) граници и местоположение на площите, формирани от имоти, ползвани в реални граници от кандидата за текущата стопанска година;

б) агрегирани цифрови географски данни за имотите и площта от тях, формиращи масивите по чл. 37в, ал. 4 или ал. 10 ЗСПЗЗ, разпределени на кандидата за текущата стопанска година, и;

в) сума от площите на регистрираните правни основания за съответното землище (ЕКАТТЕ), за териториите с липсващ в СРКЗПЗП цифров модел на границите и местоположението на поземлените имоти с регистрирано по съответния ред право за ползването им от кандидата за съответната стопанска година;

г) сума от площите на регистрираните правни основания, за имотите от общински поземлен фонд и държавен поземлен фонд съобразно разпоредбите на чл. 37и и 37м ЗСПЗЗ;

3. (доп. - ДВ, бр. 17 от 2018 г., в сила от 23.02.2018 г.) заявените от него земеделски парцели или части от тях, за които през предходната година са установени застъпвания съгласно чл. 17, ал. 1.

4. (отм. - ДВ, бр. 23 от 2013 г.)

(4) (Нова - ДВ, бр. 21 от 2012 г.) Регистрирането на земеделски площи може да се извърши чрез използване на технически средства за глобално позициониране (GPS) в утвърден със заповед на изпълнителния директор на ДФ "Земеделие" - РА формат.

(5) (Нова - ДВ, бр. 14 от 2010 г., в сила от 19.02.2010 г., предишна ал. 3 - ДВ, бр. 21 от 2012 г., изм. - ДВ, бр. 16 от 2016 г., в сила от 26.02.2016 г.) В периода на подаване на заявленията по чл. 4, ал. 1 регистрирането (очертаването) на земеделските площи от земеделските стопани за кандидатстване за подпомагане и промените в тези площи до изтичане на срока по чл. 12, ал. 2 се извършва в СРКЗПЗП.

(6) (Предишна ал. 3, изм. - ДВ, бр. 14 от 2010 г., в сила от 19.02.2010 г., доп. - ДВ, бр. 18 от 2011 г., предишна ал. 4 - ДВ, бр. 21 от 2012 г., изм. - ДВ, бр. 16 от 2016 г., в сила от 26.02.2016 г., доп. - ДВ, бр. 20 от 2019 г., в сила от 08.03.2019 г.) За всеки регистриран в СРКЗПЗП блок на земеделско стопанство земеделският стопанин може да получи при поискване на хартиен или електронен носител карта с местоположението на този блок и земеделските парцели в него. За всички регистрирани в една общинска служба по земеделие площи той може да получи при поискване на хартиен или електронен носител и "Таблица на използваните парцели", попълнена с наличните в СРКЗПЗП данни за тях или "Таблица на заявените парцели", а ако земеделските парцели попадат в обхвата на Натура 2000 и информация за наложени забрани за земеделска дейност на тези парцели, разписани в заповедите за обявяване на защитените зони от Натура 2000.

Чл. 8. (1) (Изм. - ДВ, бр. 37 от 2009 г., в сила от 19.05.2009 г.) Животните, с които се кандидатства за подпомагане, трябва да са регистрирани в СИРЖ.

(2) (Отм. - ДВ, бр. 14 от 2010 г., в сила от 19.02.2010 г.)

(3) (Изм. - ДВ, бр. 37 от 2009 г., в сила от 19.05.2009 г., изм. и доп. - ДВ, бр. 18 от 2011 г., изм. - ДВ, бр. 16 от 2015 г.) Кандидатът получава от ОСЗ разпечатана "Таблица за отглежданите животни за кандидатстване по схема за преходна национална помощ, необвързана с производството", попълнена с наличните в ИСАК данни за животните, за всички регистрирани в СИРЖ вписани говеда и биволи към съответната референтна дата в животновъдни обекти на името на кандидата.

(4) (Нова - ДВ, бр. 37 от 2009 г., в сила от 19.05.2009 г., изм. - ДВ, бр. 16 от 2015 г.) Кандидатът получава от ОСЗ разпечатана "Таблица за отглежданите животни за кандидатстване по схеми и мерки за подпомагане, обвързани с производството", попълнена с наличните в ИСАК данни, за всички регистрирани в СИРЖ на името на кандидата животни (негова собственост или отглеждани в обект, регистриран на негово име).

Чл. 9. (Изм. - ДВ, бр. 37 от 2009 г., в сила от 19.05.2009 г.) (1) (Изм. - ДВ, бр. 21 от 2012 г., изм. - ДВ, бр. 22 от 2014 г., в сила от 11.03.2014 г., изм. - ДВ, бр. 16 от 2015 г.) Заявленията за подпомагане се подават в ОСЗ, в която се намира:

1. постоянният адрес на кандидата - физическо лице;

2. адресът на управление на кандидата - юридическо лице или едноличен търговец.

(2) (Изм. - ДВ, бр. 21 от 2012 г., изм. - ДВ, бр. 22 от 2014 г., в сила от 11.03.2014 г., изм. - ДВ, бр. 16 от 2015 г.) Заявяване за подпомагане на постоянни или временни пасища се извършва при спазване на гъстота от минимум 0,15 животинска единица (ЖЕ) на хектар.

(3) (Изм. - ДВ, бр. 16 от 2016 г., в сила от 26.02.2016 г., отм. - ДВ, бр. 20 от 2019 г., в сила от 08.03.2019 г.)

(4) (Нова - ДВ, бр. 21 от 2012 г.) Държавен фонд "Земеделие" - Разплащателна агенция, в срок до 30 юли изготвя регистър на имотите от картата на възстановената собственост или от кадастралната карта, които попадат в рамките на регистрирани по реда на чл. 7 земеделски парцели. Регистърът е публичен и достъпен чрез [интернет страницата](http://www.dfz.bg/) на ДФ "Земеделие" и съдържа:

1. номер на имота от картата на възстановената собственост или кадастралната карта;

2. площта от имота, която попада в рамките на регистриран по реда на чл. 7 земеделски парцел;

3. идентификация на кандидата за подпомагане, регистрирал съответния имот или част от имот, чрез посочване на УРН за кандидати - физически лица, и УРН, име и ЕИК за кандидати - юридически лица.

(5) (Нова - ДВ, бр. 16 от 2016 г., в сила от 26.02.2016 г.) Информацията от регистъра по ал. 4 се съхранява на електронната страница на ДФЗ - РА в продължение на 3 години, считано от обновяването на данните в регистъра по ал. 1.

Чл. 10. (Изм. - ДВ, бр. 37 от 2009 г., в сила от 19.05.2009 г.) (1) (Доп. - ДВ, бр. 23 от 2013 г., изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г., изм. - ДВ, бр. 43 от 2017 г., в сила от 12.05.2017 г.) От всяко заявление, представено в ОСЗ, в СРКЗПЗП се въвеждат попълнените в него данни за кандидата, упълномощеното за подаване на заявлението лице, ако заявлението се подава от такова лице, както и данните за неговата банкова сметка, с което заявлението за подпомагане получава от системата входящ номер с дата. Не се допуска заявяването на банкова сметка с титуляр, различен от кандидата.

(2) (Изм. - ДВ, бр. 21 от 2012 г., доп. - ДВ, бр. 22 от 2014 г., в сила от 11.03.2014 г., изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г., доп. - ДВ, бр. 43 от 2017 г., в сила от 12.05.2017 г., изм. - ДВ, бр. 20 от 2019 г., в сила от 08.03.2019 г.) Въвеждането на данните за заявлението по чл. 3, ал. 1 и регистрирането на земеделските площи по реда на чл. 7 се извършват в присъствието на кандидата. Данните за земеделските парцели по чл. 3, т. 3, буква, "а" се изчисляват автоматично от СРКЗПЗП въз основа на регистрираните граници на всеки парцел. Заявлението за подпомагане в частта, която е попълнена за съответния кандидат за подпомагане и подадените от него декларации с въведените в СРКЗПЗП данни се разпечатва в два екземпляра, всяка страница от които се подписва от кандидата и се подпечатва от кандидатите - юридически лица или еднолични търговци. Датата на разпечатване и подписване на заявлението се счита за дата на подаване на заявление за подпомагане по директни плащания в Държавен фонд "Земеделие" - Разплащателна агенция (ДФЗ - РА).

(3) (Изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г.) При невъзможност за въвеждане на данните за заявление за подпомагане в електронен вид в присъствието на кандидата от СРКЗПЗП му се разпечатва в два екземпляра талон, съдържащ: името на кандидата, неговия уникален регистрационен номер (УРН), входящия номер на заявлението и датата на получаване на номера. Талоните се подписват от кандидатите и се подпечатват от кандидатите - юридически лица или еднолични търговци. Единият екземпляр на талона се предава на кандидата, другият остава в ОСЗ и се насрочват две дати за окончателното въвеждане на данните в СРКЗПЗП и извършване на действията по ал. 2.

(4) (Изм. - ДВ, бр. 16 от 2015 г., доп. - ДВ, бр. 19 от 2017 г., в сила от 28.02.2017 г.) В случай че заявлението съдържа всички задължителни данни за кандидатстване по най-малко една от описаните в чл. 1 схеми и мерки за подпомагане или има очертана площ, след обработка и контрол от ДФЗ - РА, заявлението за подпомагане получава уникален идентификационен номер (УИН).

(5) (Изм. - ДВ, бр. 21 от 2012 г., изм. - ДВ, бр. 43 от 2017 г., в сила от 12.05.2017 г.) В случай на открити непълноти при попълване на заявлението и/или комплектоването му, непозволяващи генерирането на УИН за него, то получава УИН след отстраняване на тези непълноти.

(6) (Отм. - ДВ, бр. 43 от 2017 г., в сила от 12.05.2017 г.)

(7) (Изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г.) Функциите по въвеждане на данните в СРКЗПЗП се изпълняват от ОСЗ по чл. 9, ал. 1 в периода от 1 март до окончателното им въвеждане.

(8) (Изм. - ДВ, бр. 14 от 2010 г., в сила от 19.02.2010 г., изм. - ДВ, бр. 18 от 2011 г., изм. - ДВ, бр. 21 от 2012 г., изм. - ДВ, бр. 23 от 2013 г., изм. - ДВ, бр. 16 от 2015 г., доп. - ДВ, бр. 17 от 2018 г., в сила от 23.02.2018 г., изм. - ДВ, бр. 20 от 2019 г., в сила от 08.03.2019 г.) Един екземпляр от разпечатаните и подписани съгласно ал. 2 заявления се предоставя на кандидата или на упълномощеното от него лице. Копието за кандидата може да съдържа разпечатки на картите на заявените за подпомагане земеделски парцели, когато земеделският стопанин или упълномощеното от него лице отбележат това изрично в заявлението. Втори екземпляр се предоставя на ДФЗ - РА, като общинските служби по земеделие по чл. 9, ал. 1 са длъжни да предават представеното на хартиен носител заявление за подпомагане, подписано от кандидата и подпечатано за кандидат - юридическо лице, и придружаващите го документи на отдел "Прилагане на схемите и мерките за подпомагане" (ОПСМП) в областната дирекция на ДФЗ (ОД на ДФЗ) в областта, в която се намира общинската служба. Предаването се извършва в 3-дневен срок от подписването и подпечатването за юридическо лице на заявлението за подпомагане с попълване и подписване на приемно-предавателен протокол.

(9) (Нова - ДВ, бр. 21 от 2012 г., изм. - ДВ, бр. 23 от 2013 г., изм. - ДВ, бр. 22 от 2014 г., в сила от 11.03.2014 г.) В случаите по ал. 5, когато непълнотите са установени в ОД на ДФЗ, заявлението за подпомагане се връща в 3-дневен срок на общинската служба, от която е получено. Връщането се извършва с приемно-предавателен протокол за заявления с открити непълноти. Общинските служби са длъжни в 5-дневен срок от връщане на заявлението да информират кандидата за установените непълноти. Ако кандидатът или упълномощеното по реда на чл. 15 лице не отстрани непълнотите до крайната дата за подаване на заявления по чл. 12, ал. 2 във връзка с чл. 4, ал. 1, заявлението се предава в 3-дневен срок на ОД на ДФ "Земеделие" по реда на ал. 8.

Чл. 10а. (Нов - ДВ, бр. 18 от 2011 г.) (1) (Изм. - ДВ, бр. 21 от 2012 г., изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г.) Служителите от ОСЗ при въвеждане на данните по чл. 7 и 8 стартират проверки на въведените данни в СРКЗПЗП и визуализират резултата от тях. Визуализираният резултат показва типа на установените грешки и несъответствия.

(2) (Доп. - ДВ, бр. 21 от 2012 г., отм. - ДВ, бр. 16 от 2015 г.)

(3) (Нова - ДВ, бр. 21 от 2012 г., доп. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г.) Автоматичните проверки по ал. 1 се извършват въз основа наличните към момента на извършването им данни в СРКЗПЗП, СИЗП и СИРЖ и не представляват административни проверки по смисъла на чл. 37 от ЗПЗП.

(4) (Нова - ДВ, бр. 21 от 2012 г., отм. - ДВ, бр. 16 от 2015 г.)

Чл. 10б. (1) (Нов - ДВ, бр. 16 от 2015 г., предишен текст на чл. 10б, доп. - ДВ, бр. 20 от 2019 г., в сила от 08.03.2019 г.) Държавен фонд "Земеделие" - Разплащателна агенция, уведомява кандидата чрез уведомително писмо за извършените оторизации по схемите и мерките по чл. 1 по реда на АПК.

(2) (Нова - ДВ, бр. 20 от 2019 г., в сила от 08.03.2019 г.) Във всички останали случаи ДФЗ - РА, публикува на интернет страницата си съобщение, с което информира кандидатите да проверят в Системата за електронни услуги за наличие на нова информация по администрирането на подадените от тях заявления за подпомагане. Такова съобщение се поставя и на видно място в съответната общинска служба по земеделие, областна дирекция "Земеделие" и областна дирекция на ДФЗ - РА. Ако кандидатът е посочил адрес на електронна поща по чл. 3, ал. 1, т. 13, информацията се изпраща и на този адрес.

Чл. 11. (1) (Изм. - ДВ, бр. 37 от 2009 г., в сила от 19.05.2009 г., изм. - ДВ, бр. 43 от 2017 г., в сила от 12.05.2017 г.) В срок до 31 май кандидатите за подпомагане могат да правят промени в заявленията и в приложените документи, включително да добавят допълнителни схеми и мерки, както и земеделски парцели и/или животни по заявените схеми и/или мерки. Когато 31 май е неприсъствен ден, срокът за промени в заявленията изтича в първия следващ работен ден.

(2) (Доп. - ДВ, бр. 37 от 2009 г., в сила от 19.05.2009 г., изм. - ДВ, бр. 18 от 2011 г., отм. - ДВ, бр. 16 от 2015 г.)

(3) (Изм. - ДВ, бр. 16 от 2015 г.) Кандидатите за подпомагане не могат да правят промените по ал. 1, когато:

1. (изм. - ДВ, бр. 20 от 2019 г., в сила от 08.03.2019 г.) са уведомени за установени в заявлението несъответствия;

2. са уведомени, че ще бъдат проверени на място;

3. (изм. - ДВ, бр. 20 от 2019 г., в сила от 08.03.2019 г.) са проверени на място и са установени несъответствия.

(4) (Изм. - ДВ, бр. 37 от 2009 г., в сила от 19.05.2009 г., доп. - ДВ, бр. 21 от 2012 г., изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г., изм. - ДВ, бр. 43 от 2017 г., в сила от 12.05.2017 г., изм. - ДВ, бр. 20 от 2019 г., в сила от 08.03.2019 г.) Промените по ал. 1 се правят чрез представяне на попълнен и подписан от кандидата екземпляр на заявление за подпомагане с отбелязана секция за редакция. Екземплярът се представя за въвеждане на данните от него в СРКЗПЗП в съответната ОСЗ, в която са били въведени данните от заявлението за подпомагане на кандидата. Данните се въвеждат по реда на чл. 10, ал. 1.

(5) (Изм. - ДВ, бр. 37 от 2009 г., в сила от 19.05.2009 г., изм. - ДВ, бр. 16 от 2016 г., в сила от 26.02.2016 г., отм. - ДВ, бр. 20 от 2019 г., в сила от 08.03.2019 г.)

(6) (Нова - ДВ, бр. 37 от 2009 г., в сила от 19.05.2009 г., доп. - ДВ, бр. 21 от 2012 г., изм. - ДВ, бр. 23 от 2013 г.) Кандидатите за подпомагане могат да отстраняват явни фактически грешки в подадените заявления по всяко време до одобряване (изцяло или частично) или отказ на плащането.

Чл. 12. (1) (Изм. - ДВ, бр. 37 от 2009 г., в сила от 19.05.2009 г., доп. - ДВ, бр. 22 от 2014 г., в сила от 11.03.2014 г., изм. - ДВ, бр. 43 от 2017 г., в сила от 12.05.2017 г.) Когато кандидатът подаде заявление за подпомагане съгласно чл. 10, ал. 2 след изтичане на срока по чл. 4, ал. 1, РА намалява полагащите му се плащания с 1 % за всеки работен ден закъснение.

(2) (Изм. - ДВ, бр. 37 от 2009 г., в сила от 19.05.2009 г., изм. - ДВ, бр. 14 от 2010 г., в сила от 19.02.2010 г., изм. - ДВ, бр. 21 от 2012 г.) Заявление за подпомагане не може да бъде подадено по-късно от 25 календарни дни след изтичане на срока по чл. 4, ал. 1.

(3) Когато кандидатът за подпомагане промени подаденото заявление и/или приложените към него документи след изтичане на срока по чл. 11, ал. 1, РА намалява полагащите му се плащания за извършените промени с 1 % за всеки работен ден закъснение.

(4) (Изм. - ДВ, бр. 37 от 2009 г., в сила от 19.05.2009 г.) Извън случаите по чл. 11, ал. 6 РА отказва извършването на промени в подадените заявления и в приложените документи след изтичане на срока по ал. 2.

(5) (Изм. - ДВ, бр. 21 от 2012 г., изм. - ДВ, бр. 23 от 2013 г., отм. - ДВ, бр. 16 от 2015 г.)

Чл. 13. (1) (Изм. - ДВ, бр. 21 от 2012 г., изм. - ДВ, бр. 23 от 2013 г., изм. - ДВ, бр. 16 от 2015 г.) Кандидатът за подпомагане уведомява РА за наличието на форсмажорни обстоятелства в срок до 15 работни дни от датата на прекратяване на фактическото събитие. Кандидатът и/или упълномощено от него лице попълва формуляр по образец заедно с подписана декларация, с която се задължава да представи доказателствен документ за форсмажорното обстоятелство и за началната и крайната му дата, издаден от оторизираната за това институция.

(2) (Изм. - ДВ, бр. 20 от 2019 г., в сила от 08.03.2019 г.) Разплащателната агенция не прилага намаленията, предвидени в чл. 12, ал. 1, когато кандидатът за подпомагане докаже наличие на форсмажорни обстоятелства, настъпили през периода 1 март - 15 май на годината на кандидатстване.

Чл. 14. (Изм. - ДВ, бр. 37 от 2009 г., в сила от 19.05.2009 г.) (1) (Изм. - ДВ, бр. 21 от 2012 г., доп. - ДВ, бр. 23 от 2013 г., изм. - ДВ, бр. 22 от 2014 г., в сила от 11.03.2014 г., изм. - ДВ, бр. 16 от 2016 г., в сила от 26.02.2016 г., доп. - ДВ, бр. 17 от 2018 г., в сила от 23.02.2018 г., изм. - ДВ, бр. 20 от 2019 г., в сила от 08.03.2019 г.) Кандидатът за подпомагане може да оттегли подаденото заявление или една или повече схеми от него с изключение на схемата за подпомагане на дребни земеделски стопани до момента на извършване на плащането по съответната схема, но не по-късно от 1 декември на годината на подаване на заявлението. Не подлежи на оттегляне част от земеделски парцел. Оттеглянето се извършва с писмено искане до съответната ОД на ДФЗ от областта, в която е:

1. постоянният адрес на кандидата - физическо лице;

2. адресът на управление на кандидата - юридическо лице или едноличен търговец.

(2) (Изм. - ДВ, бр. 21 от 2012 г., изм. - ДВ, бр. 43 от 2017 г., в сила от 12.05.2017 г., изм. - ДВ, бр. 20 от 2019 г., в сила от 08.03.2019 г.) Заявление или една или повече схеми от него се оттегля с искане за промяна, чрез попълване на заявление, с отбелязани в полетата промени.

(3) (Изм. - ДВ, бр. 20 от 2019 г., в сила от 08.03.2019 г.) Кандидат, който е оттеглил заявление за подпомагане или една или повече схеми от него, не може да ползва никакви права, произтичащи от оттегленото заявление или от оттеглената една или повече схеми от него.

(4) (Изм. - ДВ, бр. 18 от 2011 г., изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г., изм. - ДВ, бр. 20 от 2019 г., в сила от 08.03.2019 г.) При прехвърляне на стопанството приобретателят може да встъпи в правата и задълженията на прехвърлителя по подадено през текущата кампания заявление след одобрението на Държавен фонд "Земеделие". Прехвърлянето се извършва чрез декларация по образец, подписана от двамата кандидати, която се подава в ОПСМП на ДФ "Земеделие" по адресна регистрация на прехвърлителя, към която се прилага документът за прехвърляне на стопанството. При встъпване като заявител по подадено през текущата кампания заявление приобретателят на стопанството поема и всички задължения, произтичащи от него, свързани със стопанисване на заявената земя и запазване на заявените животни. Ако кандидатът, приобретател на правата за получаване на плащане по подаденото заявление, не е регистриран по реда на чл. 3, ал. 2 от Наредба № 105 от 2006 г. за условията и реда за създаване, поддържане, достъп и ползване на интегрираната система за администриране и контрол, той подлежи на регистрация.

(5) (Отм. - ДВ, бр. 23 от 2013 г.)

(6) (Изм. - ДВ, бр. 21 от 2012 г., изм. - ДВ, бр. 20 от 2019 г., в сила от 08.03.2019 г.) Кандидатът за подпомагане не може да оттегли подаденото заявление или една или повече схеми от него, когато:

1. е уведомен за установени в него застъпвания по отношение на парцелите с установени застъпвания;

2. е уведомен, че е избран за проверка на място по отношение на площите и/или животните, които са обект на проверка;

3. е проверен на място и е уведомен за установени несъответствия по отношение на площите и/или животните, за които са установени такива.

(7) (Нова - ДВ, бр. 22 от 2014 г., в сила от 11.03.2014 г.) Не се приемат искания за оттегляне на заявления за подпомагане в периода на извършване на кръстосани проверки на тези заявления. Периодът за извършване на кръстосани проверки се обявява на [интернет страницата](http://www.dfz.bg/) на Държавен фонд "Земеделие".

(8) (Нова - ДВ, бр. 18 от 2011 г., изм. - ДВ, бр. 23 от 2013 г., предишна ал. 7 - ДВ, бр. 22 от 2014 г., в сила от 11.03.2014 г., изм. - ДВ, бр. 16 от 2015 г., изм. - ДВ, бр. 20 от 2019 г., в сила от 08.03.2019 г.) Встъпване в правата и задълженията на прехвърлителя на предприятие по ал. 4 не може да се извърши по отношение на схемите за преходна национална помощ за говеда и тютюн, схемата за дребни земеделски стопани и схемата за млади земеделски стопани.

(9) (Нова - ДВ, бр. 19 от 2017 г., в сила от 28.02.2017 г., изм. - ДВ, бр. 20 от 2019 г., в сила от 08.03.2019 г.) Декларациите по ал. 4 могат да бъдат подавани в периода от деня, следващ последния ден за подаване на заявления за съответната кампания съгласно чл. 12, ал. 2, до момента на извършване на плащането по съответната схема, но не по-късно от 1 декември на годината на кандидатстване.

Чл. 15. (Изм. - ДВ, бр. 37 от 2009 г., в сила от 19.05.2009 г., изм. - ДВ, бр. 22 от 2014 г., в сила от 11.03.2014 г.) (1) (Изм. - ДВ, бр. 16 от 2015 г.) Подаването на заявление за подпомагане с данните и декларациите по чл. 3, на заявление за регистрация по чл. 3а и на декларациите по чл. 33 от наредбата по чл. 38а, ал. 4 от ЗПЗП и подписването на заявленията и съпровождащите приложения се извършват лично от кандидата или от упълномощено лице с нотариално заверено пълномощно.

(2) Упълномощителят носи отговорност за всички подадени данни, подписани декларации и други действия, извършени от лицето, което е упълномощил.

Чл. 16. (1) (Доп. - ДВ, бр. 16 от 2015 г.) Изпълнителният директор на РА може със заповед да разреши подаването в системата по чл. 31, ал. 1 от ЗПЗП на данни и заявления по електронен път, когато интегрираната система за администриране и контрол гарантира:

1. идентификация на кандидатите за подпомагане;

2. проверка на изискванията по съответните схеми и мерки за подпомагане;

3. задоволително ниво на сигурност на данните.

(2) Заявленията се предават и на хартиен носител, надлежно подписани от кандидата или упълномощеното от него лице.

(3) Когато документите по чл. 3, ал. 3 не могат да бъдат подадени по електронен път, те се представят само на хартиен носител.

(4) (Изм. - ДВ, бр. 37 от 2009 г., в сила от 19.05.2009 г.) Разплащателната агенция осигурява равнопоставеност на кандидатите за подпомагане, чиито данни и заявления са подадени в системата по реда на чл. 9 и по реда на този член.

Чл. 17. (Нов - ДВ, бр. 18 от 2011 г., изм. - ДВ, бр. 20 от 2019 г., в сила от 08.03.2019 г.) (1) Когато при извършване на кръстосани проверки Разплащателната агенция установи застъпване (пресичане на границите) на два или повече блока на земеделски стопанства, публикува данните за констатираните застъпвания в Системата за електронни услуги и уведомление за публикацията на електронната страница на Държавен фонд "Земеделие".

(2) Разплащателната агенция използва данните, предоставени от МЗХГ по реда на чл. 41, ал. 5 от ЗПЗП, при изясняване на правото на ползване на площите, заявени от повече от един земеделски стопанин.

(3) Когато за една и съща площ, за която е установено застъпване, са предоставени данни за регистрирани правни основания за ползване на земеделски земи, доказващи правото на ползване от двама или повече от кандидатите, или когато за никой от кандидатите не са налични такива данни, Разплащателната агенция им налага санкции съгласно чл. 19, 19а и 28 от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181 от 20.06.2014 г.).

(4) Когато само за един от кандидатите са налични регистрирани данни по чл. 41, ал. 5 от ЗПЗП, доказващи правното основание за ползване на застъпените площи, Разплащателната агенция одобрява изплащането на финансовото подпомагане на него за площите, за които е доказал правно основание за ползване. За останалите застъпени площи Разплащателната агенция отказва изплащане на финансово подпомагане на всички кандидати и им налага санкции съгласно чл. 19, 19а и 28 от Делегиран регламент (ЕС) № 640/2014.

Чл. 18. (Нов - ДВ, бр. 18 от 2011 г., отм. - ДВ, бр. 16 от 2016 г., в сила от 26.02.2016 г.)

**Допълнителни разпоредби**

§ 1. По смисъла на тази наредба:

1. (изм. - ДВ, бр. 21 от 2012 г.) "Форсмажорни обстоятелства" са:

а) смърт на земеделския стопанин;

б) трайна професионална нетрудоспособност на земеделския стопанин;

в) тежко природно бедствие, което е засегнало сериозно земеделската земя и/или животните в стопанството;

г) случайно унищожение на постройките за животни в стопанството;

д) епизоотична ситуация, засегнала частично или изцяло селскостопанските животни на земеделския стопанин;

е) (изм. - ДВ, бр. 16 от 2015 г.) принудително отчуждаване на голяма част от стопанството, ако това не се е очаквало към деня на подаване на заявлението за подпомагане по чл. 1.

2. (отм. - ДВ, бр. 14 от 2010 г., в сила от 19.02.2010 г.)

3. (отм. - ДВ, бр. 23 от 2013 г.)

4. (нова - ДВ, бр. 37 от 2009 г., в сила от 19.05.2009 г., изм. - ДВ, бр. 18 от 2011 г., доп. - ДВ, бр. 21 от 2012 г.) "Явни фактически грешки" по смисъла на чл. 11, ал. 6 са грешки, касаещи данните по чл. 3, ал. 1, т. 1. Не са явни фактически грешки непосочването в заявлението на схеми и/или мерки за подпомагане, както и случаите, когато земеделският парцел не е посочен или е посочен в друг физически блок.

5. (нова - ДВ, бр. 37 от 2009 г., в сила от 19.05.2009 г.) "Непълноти" са пропуски в попълването на заявлението за регистрация или непредставяне на общи документи към заявлението или документи, предвидени в специалните нормативни актове за прилагане на схемите и мерките.

6. (нова - ДВ, бр. 16 от 2015 г.) "Животинска единица" са единиците, определени в Приложение II "Коефициенти на преобразуване на животните в животински единици, посочени в чл. 9, параграф 2" от Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагане на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ОВ L, бр. 227 от 31 юли 2014 г.), както следва:

а) бикове, крави и други животни от рода на едрия рогат добитък на възраст над две години и животни от семейство коне на възраст над шест месеца - 1,0 ЖЕ;

б) животни от рода на едрия рогат добитък на възраст от шест месеца до две години - 0,6 ЖЕ;

в) животни от рода на едрия рогат добитък на възраст под шест месеца - 0,4 ЖЕ;

г) животни от рода на овцете и козите - 0,15 ЖЕ;

д) свине за разплод > 50 kg - 0,5 ЖЕ;

е) други свине - 0,3 ЖЕ.

**Преходни разпоредби**

§ 1а. (Нов - ДВ, бр. 14 от 2010 г., в сила от 19.02.2010 г.) При кандидатстване по схемите и мерките за директните плащания земеделските стопани могат да използват получените от предварителната регистрация в СИЗП данни - получените от общинските служби по земеделие карти и "Таблица за използваните парцели".

§ 1б. (Нов - ДВ, бр. 22 от 2014 г., в сила от 11.03.2014 г.) През 2014 г. не се подават заявления за подпомагане за първа година по мярка "Агроекологични плащания" и чл. 4, ал. 2, чл. 11, ал. 2 и чл. 12, ал. 5 от Наредба № 5 от 27 февруари 2009 г. за условията и реда за подаване на заявления по схеми и мерки за директни плащания не се прилагат.

§ 1в. (Нов - ДВ, бр. 16 от 2015 г.) Кандидатите по мярка 214 "Агроекологични плащания" от ПРСР за периода 2007 - 2013 г., които са поели агроекологичен ангажимент, продължават да изпълняват същия и подават заявление за плащане до изтичането му.

§ 1г. (Нов - ДВ, бр. 38 от 2015 г.) През 2015 г.:

1. Срокът за подаване на заявления по чл. 4, ал. 1 е до 29 май.

2. Срокът по чл. 11, ал. 1 за извършване на промени в получилите УИН заявления и в приложените документи, включително добавяне на допълнителни схеми и мерки, както и земеделски парцели и/или животни по заявените схеми и/или мерки, е до 15 юни.

§ 1д. (Нов - ДВ, бр. 40 от 2016 г.) През 2016 г.:

1. Срокът за подаване на заявления по чл. 4, ал. 1 е до 31 май.

2. Срокът по чл. 11, ал. 1 за извършване на промени в получилите УИН заявления и в приложените документи, включително добавяне на допълнителни схеми и мерки, както и земеделски парцели и/или животни по заявените схеми и/или мерки, е до 15 юни.

§ 1е. (Нов - ДВ, бр. 19 от 2017 г., в сила от 28.02.2017 г.) За кампания 2016 г. срокът за подаване на декларация по чл. 14, ал. 4 е до крайната дата за прием на заявления за кампания 2017 г.

§ 1ж. (Нов - ДВ, бр. 43 от 2017 г., в сила от 12.05.2017 г.) През 2017 г.:

1. Срокът за подаване на заявления по чл. 4, ал. 1 е до 29 май.

2. Срокът по чл. 11, ал. 1 за извършване на промени в заявленията и в приложените документи, включително добавяне на допълнителни схеми и мерки, както и земеделски парцели и/или животни по заявените схеми и/или мерки, е до 14 юни.

**Заключителни разпоредби**

§ 2. Наредбата се издава на основание чл. 32, ал. 5 от Закона за подпомагане на земеделските производители и отменя Наредба № 107 от 2006 г. за условията и реда за подаване на заявления по схеми и мерки за подпомагане на площ.

§ 3. Наредбата влиза в сила от 1 март 2009 г.

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2009 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ПОДПОМАГАНЕ НА ПЛОЩ**

(ОБН. - ДВ, БР. 37 ОТ 2009 Г., В СИЛА ОТ 19.05.2009 Г.)

§ 16. Когато в подадените заявления за подпомагане са попълнени кодове за култури, използвани през 2008 г., заявленията не подлежат на промяна.

. . . . . . . . . . . . . . . . . . . . . . . . . . . . . . . . . . .

§ 18. Наредбата влиза в сила от датата на обнародването ѝ в "Държавен вестник".

**Заключителни разпоредби  
КЪМ НАРЕДБА № 2 ОТ 11 ФЕВРУАРИ 2010 Г. ЗА СПЕЦИАЛНИТЕ ИЗИСКВАНИЯ ЗА УЧАСТИЕ В ОДОБРЕНИТЕ СХЕМИ ЗА НАЦИОНАЛНИ ДОПЛАЩАНИЯ И ЗА СПЕЦИФИЧНО ПОДПОМАГАНЕ ЗА 2010 Г.**

(ОБН. - ДВ, БР. 14 ОТ 2010 Г., В СИЛА ОТ 19.02.2010 Г.)

§ 7. Наредбата влиза в сила от датата на обнародването ѝ в "Държавен вестник".

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 11 ОТ 2009 Г. ЗА УСЛОВИЯТА И РЕДА ЗА ПРИЛАГАНЕ НА МЯРКА 214 "АГРОЕКОЛОГИЧНИ ПЛАЩАНИЯ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2007 - 2013 Г.**

(ОБН. - ДВ, БР. 19 ОТ 2010 Г., В СИЛА ОТ 09.03.2010 Г.)

§ 23. Наредбата влиза в сила от деня на обнародването ѝ в "Държавен вестник".

**Преходни и Заключителни разпоредби  
КЪМ НАРЕДБА № 5 ОТ 10 МАРТ 2010 Г. ЗА УСЛОВИЯТА ЗА ДОПУСТИМОСТ ЗА ПОДПОМАГАНЕ НА ЗЕМЕДЕЛСКИТЕ ПАРЦЕЛИ ПО СХЕМИ ЗА ПЛАЩАНЕ НА ПЛОЩ И ЗА ОБЩИТЕ И РЕГИОНАЛНИ КРИТЕРИИ ЗА ПОСТОЯННИ ПАСИЩА**

(ОБН. - ДВ, БР. 22 ОТ 2010 Г., В СИЛА ОТ 19.03.2010 Г.)

§ 8. Наредбата влиза в сила от датата на обнародване в "Държавен вестник".

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 32 ОТ 2008 Г. ЗА УСЛОВИЯТА И РЕДА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО МЯРКА "НАСЪРЧАВАНЕ НА ТУРИСТИЧЕСКИТЕ ДЕЙНОСТИ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2007 - 2013 Г.**

(ОБН. - ДВ, БР. 55 ОТ 2010 Г., В СИЛА ОТ 20.07.2010 Г.)

§ 32. Наредбата влиза в сила от деня на обнародването ѝ в "Държавен вестник".

**Преходни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2009 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТНИ ПЛАЩАНИЯ**

(ОБН. - ДВ, БР. 35 ОТ 2011 Г.)

§ 2. Подадените за кампания 2011 г. заявления по образци съгласно приложенията на Наредба № 5 от 2009 г. за условията и реда за подаване на заявления по схеми и мерки за директни плащания преди тяхното изменение с тази наредба са валидни.

**Заключителни разпоредби  
КЪМ НАРЕДБА ЗА ИЗМЕНЕНИЕ НА НАРЕДБА № 2 ОТ 2010 Г. ЗА СПЕЦИАЛНИТЕ ИЗИСКВАНИЯ ЗА УЧАСТИЕ В ОДОБРЕНИТЕ СХЕМИ ЗА НАЦИОНАЛНИ ДОПЛАЩАНИЯ И ЗА СПЕЦИФИЧНО ПОДПОМАГАНЕ ЗА 2010 Г.**

(ОБН. - ДВ, БР. 51 ОТ 2011 Г., В СИЛА ОТ 05.07.2011 Г.)

§ 4. Наредбата влиза в сила от датата на обнародването ѝ в "Държавен вестник".

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 20 ОТ 2008 Г. ЗА УСЛОВИЯТА И РЕДА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО МЯРКА "ВЪЗСТАНОВЯВАНЕ НА ГОРСКИЯ ПОТЕНЦИАЛ И ВЪВЕЖДАНЕ НА ПРЕВАНТИВНИ ДЕЙНОСТИ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2007 - 2013 Г.**

(ОБН. - ДВ, БР. 89 ОТ 2011 Г., В СИЛА ОТ 11.11.2011 Г.)

§ 31. Наредбата влиза в сила от деня на обнародването ѝ в "Държавен вестник".

**Преходни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2009 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТНИ ПЛАЩАНИЯ**

(ОБН. - ДВ, БР. 96 ОТ 2011 Г.)

§ 2. В 7-дневен срок от влизане в сила на наредбата или в срока по чл. 17, ал. 2, когато не е изтекъл, кандидатите за подпомагане могат да представят документи по чл. 2а, ал. 2, т. 7 и 8 по реда на чл. 17, ал. 5.

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 2 ОТ 2011 Г. ЗА СПЕЦИАЛНИТЕ ИЗИСКВАНИЯ ЗА УЧАСТИЕ В ОДОБРЕНИТЕ СХЕМИ ЗА НАЦИОНАЛНИ ДОПЛАЩАНИЯ И ЗА СПЕЦИФИЧНО ПОДПОМАГАНЕ**

(ОБН. - ДВ, БР. 22 ОТ 2014 Г., В СИЛА ОТ 11.03.2014 Г.)

§ 16. Наредбата влиза в сила от деня на обнародването ѝ в "Държавен вестник".

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2009 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТНИ ПЛАЩАНИЯ**

(ОБН. - ДВ, БР. 16 ОТ 2015 Г.)

§ 22. Навсякъде в наредбата преди съкращението "ЗПЗП" се добавя "от".

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 1999 Г. ЗА СЪЗДАВАНЕ И ПОДДЪРЖАНЕ НА РЕГИСТЪР НА ЗЕМЕДЕЛСКИТЕ ПРОИЗВОДИТЕЛИ**

(ОБН. - ДВ, БР. 31 ОТ 2015 Г., В СИЛА ОТ 28.04.2015 Г.)

§ 14. Наредбата влиза в сила от деня на обнародването ѝ в "Държавен вестник".

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 2015 Г. ЗА УСЛОВИЯТА И РЕДА ЗА ПРИЛАГАНЕ НА СХЕМИТЕ ЗА ДИРЕКТНИ ПЛАЩАНИЯ**

(ОБН. - ДВ, БР. 16 ОТ 2016 Г., В СИЛА ОТ 26.02.2016 Г.)

§ 15. В Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; изм., бр. 37 от 2009 г., бр. 14, 19, 22 и 55 от 2010 г., бр. 18, 35, 51, 89 и 96 от 2011 г.; изм. и доп., бр. 21 от 2012 г., бр. 23 от 2013 г., бр. 22 от 2014 г., бр. 16, 31 и 38 от 2015 г.) се правят следните изменения и допълнения:

. . . . . . . . . . . . . . . . . . . . . . . . . . . . . . . . . . .

10. Навсякъде в наредбата съкращението "СРКЗП" се заменя със "СРКЗПЗП" и "ОПМСП" се заменя с "ОПСМП".

. . . . . . . . . . . . . . . . . . . . . . . . . . . . . . . . . . .

§ 17. За кампания за директни плащания 2015 се прилага досегашният ред.

§ 18. Наредбата влиза в сила от деня на обнародването ѝ в "Държавен вестник".

**Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 2015 Г. ЗА УСЛОВИЯТА И РЕДА ЗА ПРИЛАГАНЕ НА СХЕМИТЕ ЗА ДИРЕКТНИ ПЛАЩАНИЯ**

(ОБН. - ДВ, БР. 19 ОТ 2017 Г., В СИЛА ОТ 28.02.2017 Г.)

§ 35. Наредбата влиза в сила от деня на обнародването ѝ в "Държавен вестник".

**Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2009 Г. ЗА УСЛОВИЯТА И РЕДА ЗА ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТНИ ПЛАЩАНИЯ**

(ОБН. - ДВ, БР. 43 ОТ 2017 Г., В СИЛА ОТ 12.05.2017 Г.)

§ 7. Наредбата влиза в сила от 12 май 2017 г.

**Преходни и Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 2015 Г. ЗА УСЛОВИЯТА И РЕДА ЗА ПРИЛАГАНЕ НА СХЕМИТЕ ЗА ДИРЕКТНИ ПЛАЩАНИЯ**

(ОБН. - ДВ, БР. 17 ОТ 2018 Г., В СИЛА ОТ 23.02.2018 Г.)

§ 16. В Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; изм., бр. 37 от 2009 г., бр. 14, 19, 22 и 55 от 2010 г., бр. 18, 35, 51, 89 и 96 от 2011 г., бр. 21 от 2012 г., бр. 23 от 2013 г., бр. 22 от 2014 г., бр. 16, 31 и 38 от 2015 г., бр. 16 и 40 от 2016 г., бр. 19 и 43 от 2017 г.) се правят следните изменения и допълнения:

. . . . . . . . . . . . . . . . . . . . . . . . . . . . . . . . . . .

8. Навсякъде в наредбата думите "министъра на земеделието и храните" и "Министерството на земеделието и храните" се заменят с "министъра на земеделието, храните и горите" и "Министерството на земеделието, храните и горите".

. . . . . . . . . . . . . . . . . . . . . . . . . . . . . . . . . . .

§ 19. Наредбата влиза в сила от деня на обнародването ѝ в "Държавен вестник".

**Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 44 ОТ 2006 Г. ЗА ВЕТЕРИНАРНОМЕДИЦИНСКИТЕ ИЗИСКВАНИЯ КЪМ ЖИВОТНОВЪДНИТЕ ОБЕКТИ**

(ОБН. - ДВ, БР. 42 ОТ 2018 Г., В СИЛА ОТ 22.05.2018 Г.)

§ 8. Наредбата влиза в сила от деня на обнародването ѝ в "Държавен вестник".

**Заключителни разпоредби  
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 3 ОТ 2015 Г. ЗА УСЛОВИЯТА И РЕДА ЗА ПРИЛАГАНЕ НА СХЕМИТЕ ЗА ДИРЕКТНИ ПЛАЩАНИЯ**

(ОБН. - ДВ, БР. 20 ОТ 2019 Г., В СИЛА ОТ 08.03.2019 Г.)

§ 31. Наредбата влиза в сила от деня на обнародването ѝ в "Държавен вестник" и се прилага за кампания по директни плащания 2019 г.

Приложение

(Изм. - ДВ, бр. 14 от 2010 г., в сила от 19.02.2010 г., доп. - ДВ, бр. 19 от 2010 г., в сила от 09.03.2010 г., изм. - ДВ, бр. 22 от 2010 г., в сила от 19.03.2010 г., изм. - ДВ, бр. 18 от 2011 г., изм. - ДВ, бр. 35 от 2011 г., изм. - ДВ, бр. 51 от 2011 г., в сила от 05.07.2011 г., изм. - ДВ, бр. 21 от 2012 г., изм. - ДВ, бр. 23 от 2013 г., изм. - ДВ, бр. 22 от 2014 г., в сила от 11.03.2014 г., изм. - ДВ, бр. 16 от 2015 г., изм. - ДВ, бр. 16 от 2016 г., в сила от 26.02.2016 г., изм. - ДВ, бр. 19 от 2017 г., в сила от 28.02.2017 г., изм. - ДВ, бр. 17 от 2018 г., в сила от 23.02.2018 г., изм. - ДВ, бр. 20 от 2019 г., в сила от 08.03.2019 г.)